b"\n_START_ARTICLE_\nJos\xc3\xa9 de C\xc3\xa1rdenas y Uriarte\n_START_SECTION_\nBiografia\n_START_PARAGRAPH_\nMembre del Partit Conservador, va iniciar la seva carrera pol\xc3\xadtica en aconseguir un esc\xc3\xb3 de diputat per Lugo en les eleccions de 1876. Novament diputat, en aquesta ocasi\xc3\xb3 per Burgos, en les eleccions de 1879, passar\xc3\xa0 a representar a la Societat Econ\xc3\xb2mica de Madrid en el Senat entre 1882 i 1883, retornant novament al Congr\xc3\xa9s com a representant d'Almeria entre 1884 i 1899. Amb l'inici del segle, tornar\xc3\xa0 al Senat sent nomenat senador vitalici en 1903._NEWLINE_Va ser ministre d'Agricultura, Ind\xc3\xbastria, Comer\xc3\xa7 i Obres P\xc3\xbabliques entre el 16 de desembre de 1904 i el 27 de gener de 1905 en un govern presidit per Azc\xc3\xa1rraga._NEWLINE_Redactor del peri\xc3\xb2dic El Tiempo, va arribar a ser el seu director, igual que de la Revista Contempor\xc3\xa1nea. Va ser acad\xc3\xa8mic de la Reial Acad\xc3\xa8mia de Ci\xc3\xa8ncies Morals i Pol\xc3\xadtiques. Entre altres c\xc3\xa0rrecs, tamb\xc3\xa9 va ser governador civil de Madrid, director general d'Instruci\xc3\xb3 P\xc3\xbablica (1878) i conseller de la Compa\xc3\xb1\xc3\xada Arrendataria de Tabacos."